
COMPARTIMENTUL RESURSE UMANE

                                                                   Nr.  13813/10.09.2026
           A N U N Ţ
Primăria Municipiului Roşiori de Vede, organizează concurs de recrutare pentru ocuparea pe perioadă nedeterminată a unui post vacant corespunzător funcției contractuale de execuție – muncitor calificat-bucatar la Cantina de Ajutor Social – Direcția de Asistență Socială, structură în  aparatul de specialitate al Primarului Municipiului Roșiori de Vede. 
Concursul se organizează la sediul Direcției de Asistență Socială, str. Sf. Teodor, nr. 37D,  în data de 12.10.2026 orele 10.00 (proba practică) şi interviul pe data de 15.10.2026 ora 10,00, după următorul calendar:  
            - 17.09.2026 - publicare anunţ: sediul, site-ul Primăriei Municipiului Roşiori de Vede - www.primariarosioriidevede.ro sectiunea concursuri si portalul posturi.gov.ro,

- 17.09.2026-30.09.2026 ora 16,00 - depunerea dosarelor de concurs

- 01.10.2026- selecţia şi afişarea rezultatelor selecţiei dosarelor de concurs 

- 02.10.2026 - depunerea contestaţiilor

- 05.10.2026 -  soluţionarea şi afişarea rezultatului contestaţiilor selecţiei dosarelor 

- 12.10.2026 ora 10,00 - proba practică cu afișarea rezultatelor

- 13.10.2026 - depunerea contestațiilor probei practice

- 14.10.2026 - soluționarea și afișare rezultatului contestatiilor probei practice

- 15.10.2026 ora 10,00 -  susţinerea şi afişarea rezultatelor interviului,

- 16.10.2026-  depunerea contestaţiilor probei interviu

- 19.10.2026 -   soluţionarea şi afişarea rezultatului contestaţiilor probei interviu şi a 

rezultatului final.

            Concursul se va organiza în conformitate cu prevederile H.G. nr. 1336/2022, pentru aprobarea Regulamentului-cadru privind organizarea şi dezvoltarea  carierei personalului contractual din sectorul bugetar plătit din fonduri publice și a prevederilor art. IV alin. (11) din OUG nr.34/2023 privind unele - măsuri fiscal-bugetare, prorogarea unor termene precum şi pentru modificarea și completarea unor acte normative.
            Durata contracului individual de muncă este nedeterminata, durata timpului de muncă normală de 8 ore/zi, respectiv 40 ore/săptămână, program de lucru conform Regulamentului Intern.
            Dosarele de înscriere la concurs se pot depune în termen de 10 zile lucratoare, de la data afişarii anunțului la sediul Primăriei Municipiului  Roşiori de Vede,  pe site-ul Primăriei Municipiului Roşiori de Vede - www.primariarosioriidevede.ro sectiunea concursuri  si pe portalul posturi.gov.ro, respectiv în perioada 17.09.2026-30.09.2026 ora 16,00 la sediul Primăriei Municipiului  Roşiori de Vede, str. Dunării nr. 58 -  Compartimentul Resurse Umane (camera 5).
         (1) Pentru înscrierea la concurs candidaţii vor prezenta un dosar care va conţine documentele prevăzute la art. 35 din H.G. 1336/2022:

    a) formular de înscriere la concurs, conform modelului prevăzut la anexa nr. 2 din H.G. 1336/2022;

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) curriculum vitae, model comun european.

    (2) Modelul orientativ al adeverinţei menţionate la alin. (1) lit. e) este prevăzut în anexa nr. 3 din H.G. 1336/2022.

    (3)  Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

    (4)  Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

    (5)  Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

   (6)  Dosarele de concurs se depun la la sediul Primăriei Municipiului  Roşiori de Vede, str. Dunării nr. 58 -  Compartimentul Resurse Umane (camera 5).
   (7)  Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34 din H.G. 1336/2022, propunerea sa privind instrumentele necesare pentru asigurarea accesibilităţii probelor de  concurs.
Documentele susmenţionate se prezintă în original, fotocopierea lor fiind asigurată de unitatea organizatoare.
            Conform prevederilor art. 15 din H.G. nr. din H.G. 1336/2022,  pentru ocuparea postului vacant de execuție de muncitor calificat – bucatar la Cantina de Ajutor Social – Direcția de Asistență Socială,  candidaţii trebuie să îndeplinească condiţiile prevăzute de <LLNK 12003     0923 2]1   0 45>Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la <LLNK 12019    57182 3E2 542 18>art. 542 alin. (1) şi <LLNK 12019    57182 3E2 542 81>(2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

   h) nu a comis infracţiunile prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiţii specifice pentru ocuparea postului de muncitor calificat-bucatar:

· Studii liceale, respectiv studii medii liceale, finalizate cu diplomă de bacalaureat
· diploma de absolvire în industrie alimentară/școală profesională de bucătar 
· vechime în muncă: 10 ani
· certificat de integritate comportamentală

BIBLIOGRAFIE

· HGR 924/2005 privind aprobarea Regulilor generale pentru igiena produselor alimentare;

· Ordinul M.S. nr. 976/1998 pentru aprobarea Normelor de igienă privind producția, prelucrarea, depozitarea, pastrarea, transportul și desfacerea alimentelor;

· OUG 57/2019 privind Codul Administrativ – rolul și atributiile primarului ;

· HCL nr. 35/28.03.2024 pentru aprobarea actualizării Regulamentului de organizare și funcționare al Direcției de Asistență Socială, structură în aparatul de specialitate al primarului;

· Noțiuni fundamentale de igienă – Manual pentru lucrătorii din sectorul alimentar – Ediția a V-a dr. Nicolae Poll, dr. Adriana Serban – Editura Coresi București:

· Fișa postului de muncitor calificat - bucătar 

TEMATICĂ

· Prevederi generale de igienă pentru producția primară și operațiuni asociate acesteia

· Analiza riscului și puncte critice de control

· Recomandări pentru ghiduri de bune practici

· Norme privind prepararea alimentelor (alimentația publică și colectivă)

· Norme privind depozitarea și transportul alimentelor 

· Norme privind personalul unităților alimentare

· Prepararea alimentelor: prelucrarea termică, fierberea, prăjirea, înăbușirea, coacerea, congelarea.  

Atribuţiile postului:

1. Răspunde de realizarea meniurilor zilnice pentru fiecare serviciu social conform rețetar și de servirea acestora cu respectarea normelor igienico-sanitare. 
2.  Răspunde de prelevarea zilnică a probelor DSVSA din meniurile realizate, conservarea și etichetarea lor corespunzătoare.  

3.   Participă la cursurile de prim ajutor organizate în unitate și are obligativitatea efectuării analizelor periodice pentru depistarea bolilor cu potențial de răspândire în colectivitate.

4.   Asigură turnus pentru pregătirea hranei conform graficului întocmit pentru serviciile sociale unde se asigură masă.   

5.   Răspunde de păstrarea secretului de stat și de serviciu și de confidențialitatea datelor din activitatea proprie cu respectarea Regulamentului (UE) nr. 679/2016 privind protecția datelor cu caracter personal.

6.   Întocmește informări și rapoarte cu privire la activitatea sa ori de câte ori i se solicită de șeful ierarhic sau conducerea instituției și răspunde de arhivarea documentelor rezultate în derularea activității în conformitate cu Nomenclatorul. 

7.  Răspunde de utilizarea judicioasă a resurselor materiale conform destinației și locului de utilizare.

8.   Are obligația însușirii și respectării tuturor normelor de conduită profesională cuprinse în dispoziții legale și regulamente interne, răspunzând potrivit legii pentru încălcarea acestora.

9.   În calitate de salariat al Primăriei municipiului Roșiori de Vede are obligația însuşirii cu stricteţe a prevederilor din domeniul securităţii şi sănătăţii în muncă şi a situaţiilor de urgenţă conform actelor normative în vigoare.

10.   Are obligația cunoașterii, însușirii și aplicării întocmai a legislației generale și specifice legată de domeniul în care își desfășoară activitatea precum și obligația perfecționării și îmbunătățirii continue a pregătirii și cunoștințelor profesionale prin: studiu individual, însușirea de noi cunoștințe și competențe, schimb de experiență, participarea la cursuri și seminarii organizate în domeniul specific de activitate.

11. Execută în condițiile legii și alte dispoziții scrise trasate de conducerea instituției, despre care a luat la cunoștință prin semnătură.  

           Relații suplimentare se pot obține la sediul Primăriei Municipiului Roşiori de Vede, camera nr. 5 – parter – Compartimentul Resurse Umane – persoana de contact Burtan Silvia– inspector gradul profesional superior și la nr. de telefon 0247466250, în programul de luni pâna joi, între orele 8,00-16,00 și vineri între orele 8,00-13,00, pe site-ul Primăriei Municipiului Roșiori de Vede – www.primariarosioriidevede.ro secțiunea concursuri și pe portalul posturi.gov.ro.      

